Nemendur öðlast ítarlegri þekkingu á mismunandi tegundum og eiginleikum kælimiðla , s.s. vatns , ammoníaks , kolsýru , vetniskolefni ( própan og ísobútan ) , klórflúorkolefni , vetnisklórflúorkolefni , og vetnisflúorkolefni . Fjalla á um takmarkanir og notkunargildi þessara kælimiðla og umhverfisáhrif þeirra . Fjallað er nánar um hringferil kælikerfis með aðstoð log ph-línurita og gera útreikninga með tilliti til yfirhitunar , undirkælingar og þjöppunar kælimiðils . Einnig á að fjalla um þrýstifall í lögnum , stærð og afköst varmaskipta á soglögn , afköst kælivéla , afköst blásara ( eims ) , varmaleiðni , varmamótstöðu , heildarvarmamótstöðu , varmastuðla , varmabera og hitafall . Nemendur setja saman og tengja einfalt kælikerfi , lofttæma það og setja á það kælimiðil og prófa virkni kerfis og stýringar . Að því loknu á að tæma kælikerfið og taka það í sundur . Nemendur víra upp segulliðastýringu fyrir minni frystikerfi með lítilli iðntölvu . Stýringuna á að mæla út og prófa virkni hennar ásamt því að finna bilanir með mælingum